
ABSTRACT

Progresele rapide înregistrate de tehnologiile on-line odată cu dezvoltarea telefoanelor mobile și a telefoanelor inteligente, a tabletelor și a televiziunii digitale sunt însoţite de creşterea ofertei de servicii de jocuri de noroc și a utilizării acestor servicii în Europa. În condiţiile în care aproape 7 milioane de consumatori din UE utilizează serviciile de jocuri de noroc, piața UE a jocurilor de noroc on-line reprezintă 45% din piața mondială
.

Studiul de față prezintă aspecte privind reglementările existente la nivelul unor state membre ale Uniunii Europene
 privind jocurile de noroc și publicitatea acestora în mijloacele mass-media.

Pentru majoritatea cetățenilor UE care participă la jocurile de noroc, este vorba despre o activitate recreativă. Cu toate acestea, există o serie de riscuri asociate jocurilor de noroc. Se estimează că între 0,1 și 0,8% din populația adultă suferă de o tulburare comportamentală legată de jocurile de noroc și un procent suplimentar de 0,1-2,2% prezintă o posibilă implicare problematică în jocurile de noroc.

 Jocurile de noroc devin o problemă în momentul în care încetează să mai fie o activitate plăcută și se transformă în dependență. Copiii și adolescenții sunt, de asemenea, din ce în ce mai expuși acestui risc, deoarece utilizează tot mai mult internetul ca mijloc de informare sau de divertisment și pot cu ușurință să fie expuși publicității pentru jocurile de noroc și site-urilor de specialitate
. 

Prin urmare, este necesară luarea de măsuri preventive pentru a se reduce la minimum eventualele prejudicii și pentru a se garanta faptul că serviciile de jocuri de noroc clasice și online sunt oferite și promovate în mod responsabil.

C U P R I N S
1. CONSIDERAȚII GEENERALE                                                                      5
2. ASPECTE PRIVIND PUBLICITATEA JOCURILOR                                                

    DE NOROC ÎN STATE MEMBRE UE                                                             6                                         

BELGIA                                                                                                          6
BULGARIA                                                                                                     7
DANEMARCA                                                                                                8
GERMANIA                                                                                                    8
ITALIA                                                                                                           11
LUXEMBURG                                                                                               13
MAREA BRITANIE                                                                                       14
MALTA                                                                                                          15
OLANDA                                                                                                       16
PORTUGALIA                                                                                               17
3 CONCLUZII                                                                                                   18
1. CONSIDERAȚII GENERALE
În cadrul planului de acţiune intitulat - Către un cadru European global pentru jocurile de noroc on-line, adoptat la 23 octombrie 2012 (MEMO/12/798

) Comisia Europeană a adoptat o recomandare privind serviciile de jocuri de noroc on-line. Această recomandare încurajează statele membre să garanteze un nivel ridicat de protecţie pentru consumatori, jucători și minori, prin adoptarea unor principii care să se aplice serviciilor de jocuri de noroc on-line și care să asigure activități responsabile de publicitate și sponsorizare a acestor servicii. Principiile au drept obiectiv protejarea sănătății și reducerea la minimum a eventualelor prejudicii economice care ar putea rezulta din comportamente de joc compulsive sau excesive.
IP/12/1135

 şi 
Recomandarea Comisiei stabilește o serie de principii pe care statele membre sunt invitate să le integreze în reglementările naționale privind jocurile de noroc:
· Paginile de internet cu jocuri de noroc ar trebui să îndeplinească cerințe de informare de bază, în special pentru a asigura faptul că se oferă consumatorilor suficiente informații pentru ca aceștia să înțeleagă riscurile legate de jocurile de noroc. Comunicarea comercială (publicitatea și sponsorizarea) ar trebui să se desfășoare în mod responsabil.

· Statele membre ar trebui să se asigure că minorii nu au posibilitatea de a juca jocuri de noroc online și că sunt instituite norme pentru limitarea la maximum a oricărui contact al acestora cu jocurile de noroc, de exemplu prin publicitate sau prin promovarea serviciilor de jocuri de noroc, fie prin intermediul radiodifuziunii, fie prin afișare.

· Ar trebui să existe o procedură de înregistrare pentru a putea deschide un cont de jucător, astfel încât consumatorii să aibă obligația de a furniza detalii cu privire la vârsta și identitatea lor, pentru ca acestea să fie verificate de operatori. De asemenea, această procedură de înregistrare ar trebui să permită operatorilor să urmărească comportamentul jucătorilor și să tragă un semnal de alarmă în cazul în care este necesar.

· Pentru a preveni problemele legate de practicarea jocurilor de noroc, ar trebui ca jucătorii să beneficieze de sprijin permanent, fiindu-le puse la dispoziție instrumentele necesare pentru a menține controlul asupra comportamentului lor de jucători: posibilitatea de a fixa limite de cheltuieli în timpul procedurii de înregistrare, de a primi alerte de informare, în timpul jocului, cu privire la câștigurile și pierderile acumulate și de a suspenda temporar jocul.

· Jucătorii ar trebui să aibă acces la linii telefonice de asistență, unde aceștia să poată solicita ajutor cu privire la comportamentul lor în relație cu jocurile de noroc și ar trebui să se poată exclude cu ușurință de pe site-urile de jocuri de noroc.

· Publicitatea legată de serviciile de jocuri de noroc online, precum și sponsorizarea acestor servicii ar trebui să fie mai responsabilă din punct de vedere social și mai transparentă. De exemplu, în cadrul acestor activități nu ar trebui să se facă afirmații nefondate cu privire la șansele de câștig, să se exercite presiuni pentru a incita la participarea la jocuri de noroc sau să se sugereze că jocurile de noroc rezolvă problemele de ordin social, profesional, personal sau financiar.

Statele membre ar trebui să se asigure că angajații operatorilor de jocuri de noroc on-line care interacționează cu jucătorii beneficiază de cursuri de formare, astfel încât aceștia să înțeleagă aspectele problematice ale jocurilor de noroc și să fie în măsură să colaboreze cu jucătorii în mod adecvat.
Recomandarea invită statele membre să informeze Comisia în legătură cu măsurile adoptate în urma recomandării în termen de 18 luni de la data publicării acesteia în Jurnalul Oficial al Uniunii Europene. Comisia va evalua măsurile adoptate de statele membre în termen de 30 de luni de la publicare.
2. ASPECTE PRIVIND PUBLICITATEA JOCURILOR DE NOROC IN STATE MEMBRE UE
BELGIA

Legea din 7 mai 1999 privind jocurile de noroc, pariuri, unitățile de jocuri și protecția jucătorilor, astfel cum a fost modificată prin Legea din 10 ianuarie 2010
(De Wet van 7 mei 1999 op de kansspelen, de weddenschappen, de kansspelinrichtingen en de bescherming van de spellers), prevede în mod explicit faptul că toate jocurile de noroc și pariuri, precum și exploatarea unităților de jocuri de noroc sunt interzise, cu excepția cazului în care acestea sunt licențiate de Comisia de resort -Kansspelcommissie
.

 Furnizarea acestor jocuri de noroc fără licență este interzisă, dar este, de asemenea, interzisă și promovarea lor fără licență
(conform art.4 alin.2 din Legea sus-menționată).

Camerele de joc trebuie să fie păstrate strict separate de alte spații care deservesc un alt scop, precum și față de spațiile din afara locațiilor de jocuri de noroc, care sunt accesibile publicului.

Un proiect de Cod Etic a fost depus în 2015 la Comisia pentru jocuri de noroc, dar nu a fost încă aprobat. Prezentul cod include următoarele subiecte:

· Pastrarea confidențialității jocurilor și a jucătorilor;

· Interdicția privind exploatarea jocurilor neomologate;

· Obligația de a informa Comisia atunci când se organizează jocuri demonstrative;

·  Interdicția privind publicitatea concentrandu-se asupra persoanelor vulnerabile;

·  Interzicerea unui anumit conținut în campaniile publicitare pentru jocurile de noroc;

BULGARIA

Pe teritoriul Bulgariei, se pot organiza și desfășura jocuri de noroc numai cu o licență emisă de Comisia de stat privind jocurile de noroc, autoritatea de reglementare de stat în domeniul jocurilor de noroc ("SGC")
.

Principala restricție în materia jocurilor de noroc on-line este interdicția de a desfașura jocuri de noroc pe teritoriul Bulgariei, fără o licență emisă de către SGC.

Anumite restricții publicitare pot fi, de asemenea, considerate ca limitări pentru furnizarea de servicii de jocuri de noroc clienților. Este interzisă publicitatea pentru operatorii fără licență de jocuri de noroc, precum și publicitatea directă a jocurilor de noroc a operatorilor licențiați, inclusiv publicitatea jocurilor de noroc direcționate pentru persoanele în vârstă și prezentarea de comunicări electronice nesolicitate sub formă de informații legate de jocurile de noroc unui număr nelimitat de persoane.
DANEMARCA

Reglementarea tuturor activităților de jocuri de noroc din Danemarca, este responsabilitatea Autorității daneze pentru jocuri de noroc ("DGA")
, care este o entitate subordonată Ministerului danez de finanțe. Perceperea taxelor pentru jocurile de noroc este responsabilitatea altei entități din cadrul Ministerului de finanțe numită Autoritatea fiscală daneză (SKAT)
.

Scopul Legii jocurilor de noroc este: de a menține consumul de servicii de jocuri de noroc la un nivel moderat; de a proteja tinerii și alte persoane vulnerabile
 de a fi exploatate prin jocuri de noroc sau de a dezvolta o dependenţă de jocurile de noroc; de a proteja jucătorii prin garantarea faptului că jocurile de noroc sunt furnizate într-un mod corect, transparent și responsabil; de a asigura ordinea publică și de a preveni ca jocurile de noroc să devină un mijloc de sprijinire a criminalității.

Acest fapt are ca rezultat o serie de obligații impuse titularilor de licențe și mai ales asupra titularilor unei licențe pentru jocurile de noroc on-line.

Astfel de obligații includ îndatorirea furnizorilor de jocuri de noroc on-line de a monitoriza consumul de jocuri de noroc, oferind jucătorilor posibilitatea de "răcire pe o anumită perioadă – cooling off" și accesul la un registru controlat de stat al jucătorilor excluși (ROFUS)
, astfel încât de fiecare dată când un jucător încearcă să se conecteze prin internet, sistemul verifică automat dacă jucătorul este înregistrat în sistemul ROFUS, și dacă da, sistemul îi refuză accesul la contul său.

GERMANIA

În Germania, legea jocurilor de noroc este considerată în mod tradițional, ca fiind un element de ordine publică și, prin urmare, este reglementată la nivel de land. În general, jocurile de noroc sunt autorizate de către autoritățile de resort din cele 16 land-uri. Ca exemplu, cazinourile sunt autorizate si supravegheate de ministerele de interne în timp ce aparatele de tip slot machine din sălile de jocuri de noroc locale sunt supravegheate de către autoritățile municipale
.

Codul penal interzice organizarea sau publicitatea jocurilor de noroc, fără deținerea unei licențe.

Operatorii de jocuri de noroc sunt obligați să aibă o așa-numită  conduită vizând "conceptul social" al acestor jocuri în ce privește abordarea lor față de protecția jucătorilor și a minorilor și măsurile preconizate în vederea atingerii acestor obiective. Operatorii trebuie să fie familiarizați cu impactul jocurilor de noroc și riscul inerent de dependență și să arate acest lucru în conceptele sociale. Ei trebuie să instruiască personalul pentru depistarea jucătorilor problematici și a comportamentului excesiv, precum și exploatarea responsabilă și intermedierea comercială a jocurilor de noroc.
Tratatul Interstatal
 nu numai că interzice exploatarea și intermedierea jocurilor de noroc on-line, dar, de asemenea, publicitatea pentru jocurile de noroc pe internet. Orice formă de publicitate a produselor de jocuri de noroc trebuie să respecte condițiile stabilite de art.5 din Tratatul Interstatal
 și liniile directoare de publicitate (Werberichtlinie
), care se aplică în cauză cu privire la conținutul publicității și mijloacele de promovare
. Toate formele de promovare a serviciilor de jocuri de noroc sunt în prezent reglementate de liniile directoare pentru publicitatea jocurilor de noroc    ("Werberichtlinie")
. Aceste noi orientări au intrat în vigoare la data de 1 Februarie 2013 și oferă operatorilor autorizați mai multe opțiuni pentru a face publicitate serviciilor lor
.

 În ceea ce privește operatorii licențiați din Schleswig-Holstein
 se aplică Codul de bune practici al Consiliului de publicitate din Germania (Verhaltensregeln des Deutschen Werberats
). În lipsa cerinței aprobării prealabile a conținutului publicității, Codul de bune practici este considerat în general mai liberal decât liniile directoare de publicitate
. Această cerință de a obține aprobarea prealabilă pentru materialele de publicitate de pe internet sau tv, a fost considerată ca fiind neconstituțională și atacată la Curtea Constituțională
.

Din punct de vedere al naturii juridice, liniile directoare nu constituie un act propriu-zis, ci o reglementare administrativă care susține dispoziția privind publicitatea pentru jocuri de noroc din art. 5 din Tratatul Interstatal.

Acest art.5 din Tratatul Interstatal prevede în principal că publicitatea ar trebui să ia în considerare obiectivele Tratatului Interstatal (alin.1) și nu ar trebui să fie direcționată către minori sau grupuri vulnerabile și, de asemenea, nu trebuie să fie înșelătoare (alin. 2).

Potrivit alin.3 al art.5 din același Tratat Interstatal, publicitatea pe internet și televiziune este în general interzisă, dar poate fi permisă de către land-uri în ceea ce privește loteriile, precum și pariuri sportive și pariuri pentru cursele de cai. In orice caz, reclamele tv. sunt interzise imediat înainte sau în timpul unui eveniment sportiv în ceea ce privește pariurile legate de eveniment
.

Este interzisă publicitatea pentru jocurile de noroc în cazinouri, precum și publicitatea pentru jocurile de noroc ilegale.

Liniile directoare au fost emise de către nou creatul Consiliul pentru Jocuri de noroc ("Glücksspielkollegium der Länder 
"), pe baza art.5 alin. 4 Tratatul Interstatal ISTG și art.6 alin. 2 cu privire la acordul administrativ cu privire la Tratatul Interstatal care a fost publicat în jurnalele oficiale ale landurilor.

Consiliul de jocuri de noroc este format din 16 reprezentanți ai landurilor, fiecare numit de către autoritatea relevantă a jocurilor de noroc de la nivelul fiecarui land și poate lua o decizie cu majoritate calificată (două treimi din numărul voturilor).

În conformitate cu art.5 alin.5 din orientări, Codul de conduită al Consiliului de publicitate german în ceea ce privește comunicarea comercială pentru jocurile de noroc rămâne neschimbată. Același lucru se aplică și altor acte, cum ar fi Legea împotriva concurenței neloiale (Gesetz gegen den unlauteren Wettbewerb) și Legea privind protecția minorilor (Jugendschutzgesetz), în conformitate cu art.1 alin.4 din liniile directoare.

De asemenea, orientările privind publicitatea Werberichtlinie stabilesc formele admisibile de publicitate. În art 4 alin.1 - Werberichtlinie, se relevă ce forme de publicitate ar trebui să fie considerate ca fiind înșelătoare, de exemplu promovarea jucurilor de noroc pentru a depăși problemele financiare sau problemele sociale.

 Este, de asemenea, interzisă evidențierea avantajelor aduse de jocurile de noroc și de lipsa acestor jocuri de noroc.

Publicitatea, în special adresată minorilor sau în mod similar grupurilor vulnerabile (care sunt definite ca fiind formate din jucatori problemă sau jucatori cu probleme financiare), este interzisă. (art.6). Publicitatea în cinematografe este permisă numai pentru persoanele de peste 18 ani (art 9). Este, de asemenea, interzisă sponsorizarea echipelor de tineret (art. 12 alin. 2 din orientări - Werberichtlinie).

Publicitatea prin sisteme de telecomunicații este, conform art 7 din orientări Werberichtlinie, în general interzisă. Numai în cadrul unei relații contractuale sunt permise comunicările, e-mailurile și SMS-urile ce promovează jocurile de noroc legale și în cazul în care un potențial client apelează la astfel de servicii.

ITALIA

Prin Legea nr.383/2001 a fost înființată Administrația Autonomă a Monopolurilor de Stat (AAMS), în prezent Agenția Vămilor și Monopoly (ADM)
, ca autoritatea de reglementare a statului în materia jocurilor de noroc.

Toate licențele acordate pentru jocurile de noroc vor expira la 30 iunie 2016. ADM (Agenzia delle dogane e dei Monopoli)  va organiza noi licitații pentru fiecare dintre licențele expirate în cursul anului următor
. ADM
 (organismul de reglementare) desfășoară o campanile susținută pentru a pedepsi furnizorii de conținut care oferă produsele lor operatorilor fără licență
. Interpretarea hotărârilor existente permite ADM să blocheze contractele furnizorilor de conținut publicitar cu operatori autorizați.

Legea bugetului pentru 2016 a modificat cadrul juridic care reglementează publicitatea jocurilor de noroc în Italia, așa cum a fost stabilit anterior de ministrul Sanatatii Balduzzi, în anul 2012, cu intenția de a îmbunătăți nivelul de protecție a consumatorilor
 împotriva efectelor nocive sociale și economice, care ar putea rezulta din jocurile de noroc compulsive sau excesive, pentru a preveni minorii, a proteja sănătatea și combate oferta de jocuri de noroc ilegale.

Din 2012, legea Balduzzi interzice orice mesaje publicitare legate de jocurile de noroc care incită la practicarea acestora și care nu conțin avertismente cu privire la jocurile de noroc și a dependenței de anunțurile privind probabilitățile de câștig. În conformitate cu aceeași lege, autoritatea de reglementare a jocurilor de noroc italiană are dreptul să sancționeze orice operator care nu respectă cerințele.

În prezent, prevederile legii bugetului se referă la principiile enunțate în Recomandarea Comisiei Europene nr.478 /2014 adoptată la 14 iulie 2014, privind serviciile de jocuri de noroc on-line și introduc o interdicție generală pentru publicitatea  legată de jocuri de noroc de la ora 7 pana la ora 22 în timpul emisiunilor cu carater "generalist" la Radio și TV. Nu există nicio derogare de la această interdicție în cazul unor evenimente sportive și internaționale, atunci când lipseşte o definiție clară a noțiunii de "program general" - ceea ce duce la interpretări diferite, până când va fi emis decretul de punere în aplicare a listei de canale media "specializate"; 
Conformitatea principiilor specifice derivă din regulamentele Autoreclamă ale Institutului - Istituto di Autodisciplina Pubblicitaria (IAP)
, la care majoritatea companiilor media care activează în Italia sunt semnatare. Astfel de principii precizează, de exemplu, că publicitatea jocurilor de noroc este interzisă atunci când încurajează jocuri de noroc excesiv sau necontrolat, atunci când refuză idea că jocurile de noroc pot fi riscante, atunci când aceasta nu reușește să prezinte termenii și condițiile pentru a primi orice stimulente sau prime în mod explicit.

Orice încălcare a normelor publicitare mai sus-menționate va fi pedepsită cu o sancțiune administrativă pecuniară de până la 500.000€. Autoritatea de Telecomunicații și nu cea de reglementare a jocurilor de noroc va aplica această sancțiune, atât agentului de publicitate, editorului, cât și proprietarului canalului de publicitate.

Cu toate acestea, în pofida noilor dispoziții legale, în ceea ce privește publicitatea jocurilor de noroc, Institutul IAP decide, în practică, condițiile de operare pentru furnizorii de jocuri de noroc care doresc să facă publicitate.

Prin hotărârile sale recente, IAP a oprit spoturile William Hill, Eurobet si Betsson TV deoarece nu respectă codul IAP. Mai ales în hotărârea privind spotul William Hill, IAP a contestat mesajul privind bonusurile acordate, cerând termenii și condițiile de acordare care nu erau detaliate în spotul TV.

Mai mult, IAP a adoptat recent o nouă versiune a codului său
, care include dispoziții chiar mai stricte împotriva publicității pentru jocurile de noroc, în special pentru a preveni jocurile de noroc asociate cu emoții puternice și pentru a nu profita de pasiunea pentru sport a consumatorilor.

Datorită poziționării mai stricte de auto-reglementare a Institutului, sectorul jocurilor de noroc se confruntă astăzi un risc concret de a pierde o parte din investiții. Semnatarii codului pot întreba IAP dacă este protejată libera inițiativă, ceea ce înseamnă libertatea de a produce publicitate, de a promova aceste servicii și a susține operatorii în domeniu
.

LUXEMBURG

Legea din 20 aprilie 1977 privind funcționarea unei afaceri de "jocuri de șansă ", reprezintă principala reglementare privind activitatea de jocuri de noroc
.

Art.1 din Legea din 1977 stabileste regimul juridic privind jocurile de noroc: "exploatarea unei afaceri de" jocuri de noroc" este interzisă". O astfel de interdicție se bazează pe faptul că dorința de joc este înțeleasă în Luxemburg prin crearea unui pericol de comportament irațional și distructiv (Decizia Tribunalului nr 10605 din 26 iulie 2000 privind Loteria Națională -Nationale Postcode Loterij). Prin urmare, excepțiile de la această interdicție (respectiv, acordarea autorizației furnizorilor care îndeplinesc condițiile stabilite de lege) sunt limitate, în scopul de a nu încuraja dorința de a juca a consumatorilor.

De asemenea, Legea din 22 mai 2009 referitoare la Loteria Natională (Legea din 2009)
 dă dreptul exclusiv "Loteriei Nationale" pentru publicitatea comercială și de distribuție a oricăror forme de loterii și pariuri sportive, inclusiv on-line.

MAREA BRITANIE

Legea privind jocurile de noroc (licențiere și publicitate) din 2014
 prevede că numai operatorii de jocuri de noroc autorizați de către Comisia pentru jocuri de noroc
 pot face publicitate pentru consumatorii din Marea Britanie
 sau pentru a le oferii facilități de jocuri de noroc la distanță
.

Operatorii de jocuri de noroc care doresc să facă publicitate trebuie să respecte codurile de practică în publicitate, care se aplică la forma și mass-media în care își fac publicitate. Aceasta este o cerință a codului de practică pentru operatorii de jocuri de noroc
.

Exista un Ghid pentru coduri de publicitate
 care sintetizează principalele coduri de publicitate pentru jocuri de noroc:

• Codul de publicitate pentru difuzare (cod BCAP
)

• Codul de publicitate non-difuzare, promovare a vânzărilor și marketing direct (cod PAC
)

• Codul privind industria jocurilor de noroc pentru publicitatea responsabilă social

Unitatea de monitorizare pentru publicitatea jocurilor de noroc (GAMU)
 este un forum de lucru colaborativ (care cuprinde DCMS, Comisia pentru jocuri de noroc
, Ofcom, ASA, PAC & BCAP și PhonepayPlus) cu scopul de a lucra împreună pentru a schimba informații și a aborda aspecte de interes în acest domeniu.

Publicitatea pentru jocurile de noroc este ilegală în cazul unui operator de jocuri de noroc la distanță care nu deține licența necesară
. Acesta va comite o infracțiune dacă instalațiile de jocuri de noroc la distanță sunt capabile de a fi utilizate în Marea Britanie și nu deține o licență de operare la distanță
.

Art.17 din Codul PAC 
 prevede normele pentru publicitatea vizând jocurile de noroc, și anume:

17.4 - Publicitatea pentru jocurile de noroc nu trebuie:

17.4.1 - să exploateze credințe culturale sau tradiții cu privire la jocurile de noroc 17.4.2- să încurajeze un comportament infracțional sau anti-social

17.4.3- să ignore mediul de lucru (există o excepție pentru spațiile de jocuri de noroc licențiate)

17.4.4 - să exploateze susceptibilitățile, aspirațiile, credulitatea, lipsa de experiență sau lipsa de cunoaștere a minorilor sub 18 ani sau a altor persoane vulnerabile

17.5 - Anunțurile pentru divertismentul de familie, oferte de călătorie, hipodromuri și curse de cai, câini, precum și facilități de recreere care se referă întâmplător și la jocuri de noroc să fie separate.

MALTA

Autoritatea pentru jocuri
 este entitatea responsabilă cu reglementarea activității de jocuri de noroc în Malta. În opinia acestei autorități, normele actuale pentru publicitatea serviciilor de jocuri de noroc
 trebuie să fie actualizate pentru a reflecta mai bine acest sector, în ceea ce privește comportamentul jucătorului, tehnicile de marketing, progresele tehnologice, precum și nevoile societății.

 Astfel, Autoritatea a elaborat un nou cod care este destinat să înlocuiască prezentele reguli și care respectă Recomandarea Comisiei Europene 478/2014 privind principiile pentru protecția consumatorilor și a utilizatorilor de servicii de jocuri de noroc online și pentru împiedicarea accesului minorilor la jocurile de noroc online.

Obiectivul general al proiectului Codului de publicitate
 este protecția minorilor și a altor persoane care sunt sau pot fi mai sensibile la problemele legate de jocurile de noroc, promovarea și garantarea drepturilor jucătorilor și a jocurilor de noroc responsabile, eliminarea termenilor care induc în eroare și protejarea consumatorilor de către operatorii de jocuri de noroc.

Ca o obligație generală, proiectul Codului interzice publicitatea care ar putea fi atractivă pentru minori, care stimulează jucătorii cu probleme pentru a juca mai mult, sau care induce în eroare consumatorii. 

Ca principiu, operatorul de jocuri de noroc trebuie să fie ușor de identificat, în orice moment, trebuie să confirme că este licențiat și reglementat de către autoritate și trebuie să publice avertismente cu privire la cerințele minime de vârstă și cu privire la desfășurarea activității de jocuri de noroc responsabilă.

 Proiectul Codului ia în considerare diferite mijloace mass-media pentru publicitate și are în vedere atât mijloace tradiționale, cum ar fi reclame pe panouri, tipărite, pliante, precum și zonele în care acestea pot fi distribuite, precum și metode moderne sau specializate de marketing, cum ar fi publicitatea pe internet, inclusiv prin intermediul rețelelor sociale sau e-mail și publicitatea prin intermediul aplicațiilor software, fie prin pop-up-uri sau notificări electronice.

OLANDA

Începând cu data de 1 aprilie 2012, activitățile legate de jocurile de noroc sunt reglementate de Autoritatea pentru jocuri de noroc - ("Kansspelautoriteit" sau"KSA"
). Regulamentul acesteia include autorizarea, respectarea, colectarea de informații și investigarea posibilelor încălcări ale "Legii privind jocurile de noroc din 1964" ("Wet op de kansspelen" sau "Wok"). 

Municipalitățile locale supraveghează acordarea de licențe, precum și operarea evenimentelor locale în cadrul regiunii lor, care include, de asemenea, monitorizarea mașinilor de jocuri de noroc în spații publice
.

Un joc de noroc este definit de legea olandeză ca o oportunitate de a concura în distribuirea unui premiu sau primă în legătură cu rezultatul unui eveniment aleator la care participanții nu au o influență predominantă
.

 În conformitate cu legea olandeză, jocurile de noroc pot fi interne sau externe. Un joc de noroc este considerat intern în cazul în care organizatorul/operatorul este o persoană particulară care este considerată rezidentă în Țările de Jos, sau o entitate juridică care se consideră că are sediul social în Țările de Jos.

Ca să monitorizeze mai eficient activitățile de promovare și de publicitate ale operatorilor de jocuri de noroc, Autoritatea de reglementare pentru jocurile de noroc desfășoară un proiect în cadrul activităților sale
.

 Unul dintre rezultatele proiectului este dezvoltarea unui Ghid pentru operatorii licențiați și agențiile de publicitate. 

Aceste linii directoare oferă operatorilor de jocuri de noroc și agențiilor de publicitate cadrul legal pentru crearea și proiectarea anunțurilor publicitare.

Astfel, Autoritatea pentru jocuri de noroc analizează activitățile de publicitate promovate de către operatorii licențiați. În acest sens, se obține o imagine mai bună asupra strategiilor de publicitate folosite pentru a promova diverse oferte de jocuri.

PORTUGALIA

Serviciul de reglementare și de inspecție a turismului de jocuri din Portugalia (SRIJ) reprezintă autoritatea de reglementare pentru jocurile de noroc:

• jocuri de noroc localizate pe teren (poker, bingo, jocuri de cazino și aparate de tip slot machines); și

• jocuri de noroc on-line

Există un Cod de publicitate adoptat prin Decretul–Lege nr.330/1990, cu modificările ulterioare și Decretul-Lege nr.66/2015.

În anul 2015 publicitatea pentru jocurile de noroc și jocurile de noroc on-line a fost permisă de lege, atâta timp cât aceasta se desfășoară într-o manieră responsabilă din punct de vedere social, respectând protecția minorilor, precum și a altor grupuri vulnerabile, subliniind aspectul de divertisment al jocurilor de noroc și nu inducerea în eroare a jucătorilor. De asemenea, publicitatea nu trebuie să promoveze obținerea câștigurilor ușoare, realizare socială sau aptitudini speciale ca urmare a jocurilor de noroc sau încurajarea practicilor excesive de jocuri de noroc.

Conform art. 21 din Decretul-Lege nr.66/2016 ce amendează Decretul-Lege nr.330/1990:

1 - Publicitatea jocurilor de noroc și pariurile sunt realizate într-o manieră responsabilă din punct de vedere social, cu respectarea protecției minorilor, precum și a altor grupuri vulnerabile subliniind aspectul de divertisment al jocurilor de noroc.

2 - Orice formă de publicitate pentru jocuri de noroc sau pariuri care vizează sau utilizează minori este în mod expres interzisă.

3 - Orice formă de publicitate pentru jocuri de noroc și pariuri în școli sau alte infrastructuri destinate să fie frecventate de minori este interzisă în mod expres.

4 - Este interzisă în mod expres publicitatea pentru jocuri de noroc sau pariuri pe o distanță de 250 de metri în linie dreaptă față de școli sau alte infrastructuri destinate să fie frecventate de minori.

5 - În locurile în care se desfășoară evenimente destinate minorilor sau la care aceștia iau parte ca participanți, precum și în comunicările comerciale pentru astfel de evenimente, nu trebuie să existe nicio referință, explicită sau implicită, la jocurile de noroc și pariuri.

6 – Operatorii de jocuri de noroc și concesionarii de pariuri nu pot fi asociați cu orice formă de publicitate care face trimitere la acordarea de credite.

3. CONCLUZII
Este puțin probabil să existe un consens cu privire la modul de abordare a domeniului jocurilor de noroc, dar este, de asemenea, improbabil ca mulți operatori să-şi permită să obțină o licență în fiecare jurisdicție în care aceștia au clienți potențiali
.

În plus, reglementarea acestui domeniu aduce predictibilitate, însă nu există nicio asigurare pe termen lung, care poate fi acordată de guverne privind majorările de taxe și costuri sporite pentru licențiere.

Tendința spre acordarea de licențe localizate a însemnat că operatorii au trebuit să-și reconsidere rațiunile de risc, în special în unele jurisdicții la solicitarea autorităților de reglementare, împreună cu alte politici și proceduri.

Comisia Europeană recomandă
 cooperarea între statele membre și, după caz, cu ajutorul experților, să se analizeze posibilitatea asigurării interoperabilității la nivelul întregii Uniunii Europene între registrele naționale de autoexcludere, care să includă, printre altele, pierderile și limitele de timp pentru persoane și să fie accesibile autorităților naționale și operatorilor de jocuri de noroc autorizați
.

 Astfel, orice client care alege să se autoexcludă sau care își depășește limitele privind jocurile de noroc stabilite de către un operator de jocuri de noroc să aibă posibilitatea de a se autoexclude automat de la toți ceilalți operatori de jocuri de noroc autorizaţi.

De asemenea, trebuie subliniat faptul că orice mecanism de schimb de date cu caracter personal cu privire la jucătorii dependenți de jocuri de noroc trebuie să se supună unor norme stricte de protecție a datelor.
În fine, ceea ce este clar este faptul că dezvoltarea și publicitatea
 jocurilor de noroc
 reprezintă doar o etapă, iar maturizarea și creșterea viitoare ar putea implica o serie de provocări semnificative.

